เล่าเรื่องสั้นเกี่ยวกับเงินได้ที่สามารถเลือกยื่นเสียภาษีเงินได้บุคคลธรรมดา
ในการเสียภาษีเข้ารัฐนั้น เงินได้บางประเภท เรามีสิทธิที่จะเลือกไม่ต้องนำไปรวมคำนวณยี่นแบบเสียภาษีเงินได้บุคคลธรรมดาได้ หากเงินได้นั้นมีการหักภาษี ณ ที่จ่ายเอาไว้เรียบร้อยแล้ว เราสามารถเลือกที่จะใช้ Final Tax หรือให้จบตอนหักภาษี ณ ที่จ่ายตอนนั้นเลย แทนการนำมารวมคำนวณยื่นแบบเสียภาษีเงินได้ เงินได้มีหลายแบบ เช่น  - ดอกเบี้ยจากธนาคาร หากเรานำไปรวมคำนวณ จะต้องนำดอกเบี้ยทุกรายการที่เราได้รับ มารวมคำนวณภาษี จะเลือกรายการใดรายการหนึ่งไม่ได้  - เงินปันผลจากหุ้น  หากเรานำไปรวมคำนวณ จะต้องนำเงินปันผลจากกองทุนรวมทั้งหมดทุกตัวที่เราได้รับ ไปรวมคำนวณ ดังนั้นหากเราไม่แน่ใจว่า ได้รวบรวมเงินปันผลจากกองทุนรวมมาครบทุกตัวไหม เราก็ควรเลือกที่จะไม่เอาไปรวมคำนวณจะดีกว่า  - เงินได้จากการขายอสังหาริมทรัพย์ ไม่ว่าจะเป็นที่ดินเปล่า อาคารและที่ดิน ห้องพัก หากได้รับมาโดยมรดก เสน่หา หรือมิได้มุ่งค้าหากำไรแล้ว ผู้ขายหรือเจ้าของได้เสียภาษีเงินได้บุคคลธรรมดาที่กรมที่ดินตอนที่จดทะเบียนโอนกรรมสิทธิ จึงจะมีสิทธิเลือกนำเงินได้จากการขายอสังหาริมทรัพย์นี้มารวมคำนวณยื่นแบบเสียภาษีหรือไม่ก็ได้ แต่ส่วนใหญ่จะไม่เอามารวมเพราะอสังหาริมทรัพย์นั้นส่วนใหญ่มีราคาสูง เมื่อนำมารวมคำนวณแล้วมักจะเสียภาษีเพิ่ม  ทั้งหมดนี้ เราจะนำมารวมคำนวณยื่นแบบเสียภาษีหรือไม่ก็ได้ ถ้าจะเลือกมารวมคำนวณก็ต่อเมื่อได้คิดคำนวณมาแล้ว ว่าจะได้รับภาษีคืนถึงจะเอามารวมนะ
5.ความรู้ทางการเงิน